Թե ինչ տարածքների հաշվին էին ձևավորվել Խորհրդային Ուկրաինայի սահմանները՝ թողնենք մի կողմ: Միայն կարող ենք պնդել, որ մինչ Ռուսաստանը աշխարհի հնագույն պետություններից մեկի՝ Հայաստանի ժառանգությունը առատաձեռնորեն բաշխում էր Թուրքիային, Ադրբեջանին, Վրաստանին…, իր եղբայր Ուկրաինայի համար տարածքներ չէր խնայում: ԽՍՀՄ-ի փլուզումից հետո կամայականորեն գծված սահմաններից որոշները սկսեցին երերալ, ու թերևս իրականացան ԽՍՀՄ-ի հակառակ բանակի ակնկալիքները, թե ազգային հարցը ի վերջո կկործանի այդ հսկայածավալ պետությունը: